L’Auditori de la Casa de Cultura s’ompli de tradició valenciana amb “El Piló”
2025-07-24

El Grup de Danses de “El Piló” de Burjassot serà el protagonista indiscutible del matí cultural del diumenge, 26 de setembre, a Burjassot. L’entitat burjassotera participarà, a partir de les 11.30 hores, en la XVIII Campanya de concerts d’intercanvis musicals que tindrà lloc, amb la col·laboració de l’Ajuntament, a l’Auditori de la Casa de Cultura.

Tal com han informat des de “El Piló”, l’actuació es dividirà en dues parts. En la primera, amb el tabal i la dolçaina com a protagonistes, s’interpretaran peces com “Cucanyes”, “Piratas del Caribe”, “Cotes” i “Albaes”. En la segona part, la dansa serà la que es puge a l’escenari de l’Auditori, on es podrà veure el ball de la “Jota de Vinaròs”, “U de Riola”, “Valencianes d’Albal” o el “Bolero Plá”, entre moltes altres.

Presentada per Victoria Selma, l’actuació tindrà l’aforament limitat i serà obligatori el compliment de les mesures sanitàries establides com, per exemple, l’ús de la mascareta.